Djamila Ribeiro

Djamila Taís Ribeiro dos Santos (Santos, Brasil, 1980ko abuztuaren 1a) Brasilgo feminista, kazetari eta filosofo beltza da. 

 Ibilbidea 
Filosofia politikoa ikasi zuen São Pauloko Unibertsitate Federalean (UNIFESP). Graduko tesian Simone de Beauvoir eta Judith Butlerren lanak ikertu zituen. Carta Capital astekariarentzat egiten du lan editore gisa. 2016ko maiatzean, São Pauloko udal gobernuko Giza Eskubideen eta Herritarren Gaietarako idazkariorde izendatu zuten, eta Fernando Haddad alkate eta presidentegai izango zenaren administrazioarekin bat egin zuen.

Angela Davis filosofo feminista beltzaren Emakumeak, arraza eta klasea liburuaren hitzaurrea idatzi zuen Brasilgo itzulpenerako eta portugesezko lehen ediziorako. Ribeiro behin baino gehiagotan aritu izan da elkarlanean Davisekin. Djamila Ribeiro blogaria ere bada eta  sareetako aktibista. Gizarte zibilaren ordezkari gisa hitz egin zuen 2018an Harvardeko Unibertsitatean Brasilgo Konferentzian. Candomblé komunitateko kide gisa identifikatzen du bere burua, hori tradizio erlijioso afrobrasildar bat da. Europako mendebaldeko gizarteak Afrikako komunitateko emakume sendatzaile tradizionalak sorgin gisa erretratatu zituela idatzi du.

 Argitalpenak 

 O que é lugar de fala?(2017) ISBN 978-85-9530-040-8 ; (Zer da enuntziazio lekua?)
 Quem tem medo do feminismo negro? (2018) ISBN 978-85-359-3113-6 ; (Nor da feminismo beltzaren beldur?)
 Pequeno manual antirracista (2019) ISBN 978-85-359-3287-4; (Arrazakeriaren aurkako eskuliburu txiki bat)
 Lugar de Fala (2019) ISBN 978-85-98349-68-8
 Cartas para minha avó (2021) ISBN 978-6559210916; Fue tu magia la que me trajo hasta aquí (2024), Txalaparta argitaletxeak gaztelaniaz argitaratua ISBN 9788410246232

 Erreferentziak 

 Kanpo estekak 

 Ingelesezko elkarrizketa Al Jazeerari arraza eta generoa Brasilgo politika garaikidean
 Esta no es solo mi historia: es la historia de muchas mujeres, y de una sociedad sexista y racista (gazteleraz) Txalaparta argitaletxea, 2025eko Udaberriko aldizkaria, (5-7 or.)

Kategoria:Santostarrak
Kategoria:Afro-brasildarrak
Kategoria:Brasilgo filosofoak
Kategoria:Arrazismoaren aurkako ekintzaileak
Kategoria:Giza eskubideen aldeko ekintzaileak
Kategoria:100 Emakume (BBC)
Kategoria:Emakume filosofoak
Kategoria:Brasilgo kazetariak